— Жыцьцё не стаіць на месцы, адбываюцца зьмены ў аўдыторыі беларускіх мэдыя. Колькі там засталося гледачоў, слухачоў і чытачоў — мы ўжо ня ведаем. За 25 гадоў вырасла новае пакаленьне, якое карыстаецца інтэрнэтам. З усіх прызначэньняў, на мой погляд, самае ўдалае — гэта прызначэньне Дзьмітрыя Жука. Я яго добра ведаю, ён прайшоў жорсткую школу Інтэрфаксу, працаваў з прэзыдэнцкім пулам, добра арыентуецца ў інтэрнэце і ведае выдавецкі бізнэс. Гэта кіраўнік трошкі новай фармацыі, у адрозьненьне ад паважанага Паўла Ізотавіча. Ён будзе больш увагі надаваць інтэрнэт-кантэнту, які больш адпавядае новым СМІ. Мяркую, што ён зьменіць паліграфічны вобраз газэты, бо яна троху архаічная. Але тут пытаньне, наколькі сам кіраўнік дзяржавы гатовы да гэтых зьменаў. Магчыма, яму гэтыя новыя фарматы і не падабаюцца. Ён жа галоўны чытач. Лукашэнка адчувае, што адбываюцца пэўныя зьмены ў мэдыя і ў аўдыторыі, у яго добры палітычны інстынкт на гэта. Інстынкт яму падказвае, што патрэбныя новыя падыходы.